ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดลพบุรีฉบับที่ ๘๑(พ.ศ. ๒๕๕๕)เรื่อง กำหนด(ปรับปรุง) แก้ไขชื่อเส้นทาง,รายละเอียดเส้นทาง(ชื่อถนน,ชื่อสถานที่,หมายเลขทางหลวงหรือทางหลวงจังหวัดเป็นทางหลวงแผ่นดิน)สำหรับการขนส่งประจำทางด้วยรถโดยสารหมวด๔ จังหวัดลพบุรี จำนวน ๓ เส้นทาง[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดลพบุรีฉบับที่ ๒๕ (พ.ศ. ๒๕๓๐) ลงวันที่ ๒๒ กรกฎาคม ๒๕๓๐ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔จังหวัดลพบุรี สายที่ ๒๑๒๑ ลพบุรี ลำนารายณ์ประกาศคณะกรรมการควบคุมการขนส่งทางบกประจำจังหวัดลพบุรี ฉบับที่ ๕๓(พ.ศ. ๒๕๔๖) ลงวันที่ ๑๔ มีนาคม ๒๕๔๖ กำหนด (ปรับปรุง)รายละเอียดเส้นทางสำหรับการขนส่งประจำทางด้วยรถโดยสาร หมวด ๔ จังหวัดลพบุรี สายที่๒๓๒๗ โคกสำโรง บ้านห้วยใหญ่ประกาศคณะกรรมการควบคุมการขนส่งทางบกประจำจังหวัดลพบุรี ฉบับที่ ๓(พ.ศ. ๒๕๒๔) ลงวันที่ ๑๕ ตุลาคม ๒๕๒๔กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดลพบุรี สายที่ ๖๑๖๗ลพบุรี บ้านเบิก นั้นคณะกรรมการควบคุมการขนส่งทางบกประจำจังหวัดลพบุรีได้พิจารณาเห็นสมควรให้กำหนด (ปรับปรุง) แก้ไขชื่อเส้นทาง, รายละเอียดเส้นทาง (ชื่อถนน, ชื่อสถานที่, หมายเลขทางหลวง หรือทางหลวงจังหวัดเป็นทางหลวงแผ่นดิน)สำหรับการขนส่งประจำทางด้วยรถโดยสารดังกล่าวฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดลพบุรีในการประชุมครั้งที่ ๑/๒๕๕๒ เมื่อวันที่ ๓ มิถุนายน ๒๕๕๒ ครั้งที่ ๑/๒๕๕๕เมื่อวันที่ ๒๖ มกราคม ๒๕๕๕ และได้รับอนุมัติในหลักการจากคณะกรรมการควบคุมการขนส่งทางบกกลาง ในการประชุมครั้งที่ ๑๕/๒๕๓๙เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง) แก้ไขชื่อเส้นทาง, รายละเอียดเส้นทาง (ชื่อถนน ชื่อสถานที่,หมายเลขทางหลวง หรือทางหลวงจังหวัดเป็นทางหลวงแผ่นดิน)สำหรับการขนส่งประจำทางด้วยรถโดยสาร หมวด ๔ จังหวัดลพบุรี จำนวน ๓ เส้นทางโดยให้ใช้รายละเอียดเส้นทางดังต่อไปนี้ คือสายที่ ๒๑๒๑ลพบุรี ลำนารายณ์เริ่มต้นจากสถานีขนส่งผู้โดยสารจังหวัดลพบุรีไปตามทางหลวงแผ่นดินหมายเลข ๑ ผ่านบ้านโคกกระเทียม บ้านทุ่งสิงห์โตถึงอำเภอโคกสำโรง แยกขวาไปตามทางหลวงแผ่นดินหมายเลข ๒๐๕ ผ่านบ้านเพนียดบ้านห้วยหิน ผ่านสี่แยกม่วงค่อม บ้านห้วยนา บ้านถนนโค้ง ถึงสามแยกชัยบาดาลตรงไปตามทางหลวงแผ่นดินหมายเลข ๒๒๕๖ ผ่านทางแยกเข้าบ้านชัยบาดาล ถึงอำเภอท่าหลวงแล้วกลับตามเส้นทางเดิม ถึงทางแยกเข้าบ้านชัยบาดาลแยกขวาไปตามทางหลวงแผ่นดินหมายเลข ๒๐๕ ผ่านบ้านท่ามะกอก บ้านเขาตากะยายถึงตลาดลำนารายณ์ แยกซ้ายไปตามทางหลวงแผ่นดินหมายเลข ๒๑๒๙ ไปสุดเส้นทาง ณสถานีขนส่งผู้โดยสารลำนารายณ์ช่วงการเดินรถตามทางหลวงแผ่นดินหมายเลข๒๑ เริ่มต้นจากสถานีขนส่งผู้โดยสารจังหวัดลพบุรีไปตามทางหลวงแผ่นดินหมายเลข ๑ ผ่านบ้านโคกกระเทียม บ้านทุ่งสิงห์โตถึงอำเภอโคกสำโรง แยกขวาไปตามทางหลวงแผ่นดินหมายเลข ๒๐๕ ผ่านบ้านเพนียดบ้านห้วยหิน ถึงสี่แยกม่วงค่อม แยกซ้ายไปตามทางหลวงแผ่นดินหมายเลข ๒๑ผ่านบ้านห้วยดีเลิศ บ้านโกรกรกฟ้า ไปสุดเส้นทาง ณ สถานีขนส่งผู้โดยสารลำนารายณ์สายที่ ๒๓๒๗โคกสำโรง บ้านห้วยใหญ่เริ่มต้นจากสถานีขนส่งผู้โดยสารอำเภอโคกสำโรงไปตามทางหลวงแผ่นดินหมายเลข ๒๐๕ ผ่านบ้านเพนียด ถึงบ้านวังเพลิงแยกซ้ายไปตามทางหลวงแผ่นดินหมายเลข ๓๓๒๖ ถึงบ้านวังไผ่แยกซ้ายไปตามทางหลวงชนบทหมายเลข ลบ ๔๐๐๑ ผ่านบ้านตระกรุดหว้า ถึงบ้านทุ่งท่าช้างแยกซ้ายไปตามทางหลวงชนบทหมายเลข ลบ ๕๐๒๔ ไปสุดเส้นทาง ณ สถานที่จอดรถโดยสารประจำทางบ้านห้วยใหญ่สายที่ ๖๑๖๗ลพบุรี บ้านเบิกเริ่มต้นจากสถานีขนส่งผู้โดยสารจังหวัดลพบุรีไปตามทางหลวงแผ่นดินหมายเลข ๓๑๑ ผ่านวัดโพธิ์ระหัต ตำบลบางขันหมากโรงเรียนวัดวิหารขาว แยกซ้ายไปตามทางหลวงแผ่นดินหมายเลข ๓๐๒๗ ผ่านวัดคงคาราม วัดมะค่าถึงสามแยกโคกคา แยกขวาไปสุดเส้นทาง ณ สถานที่จอดรถโดยสารประจำทางบริเวณบ้านเบิกประกาศณ วันที่ ๖ พฤศจิกายน พ.ศ. ๒๕๕๕พิเชษฐ ไพบูลย์ศิริผู้ว่าราชการจังหวัดลพบุรีประธานกรรมการควบคุมการขนส่งทางบกประจำจังหวัดลพบุรีปริยานุช/ผู้จัดทำ๕ มิถุนายน๒๕๕๖โชติกานต์/ผู้ตรวจ๑๒ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนที่ ๖๐ ง/หน้า ๑๘๓/๓๐ พฤษภาคม ๒๕๕๖